open-index/open-wikipedia-markdown huggingface dataset:
Հենրի Թեյթ

**Հենրի Թեյթ** (, ), բրիտանացի արդյունաբերող և բարերար, Լոնդոնի Թեյթ բրիտանական պատկերասրահի հիմնադիրը։

## Կենսագրություն
Ծնվել է 1819 թվականի մարտի 11-ին Անգլիայի Լանկաշիր կոմսության Չորլի քաղաքում՝ ունիտարիանական հոգևորական արժանավոր Թեյթի () և նրա կնոջ՝ Ագնեսա Բութի () ընտանիքում։

13 տարեկանում Լիվերպուլում դարձել է նպարավաճառի աշակերտ։ Այնուհետև դարձել է շաքարի փոքր գործարանի կառավարիչ։ 1859 թվականին Թեյթը դարձել է շաքարի գործարաններ ունեցող «*John Wright & Co.»* կազմակերպության գործընկերը։ 1869 թվականին լիակատար վերահսկողություն է ստացել կազմակերպության նկատմամբ և այն վերանվանել «*Henry Tate & Sons*»։ 1875 թվականին ստորագրել է գերմանացի գյուտարար Օյգեն Լանգենի արտոնագիրը շաքարի խորանարդի պատրաստման համար, իսկ 1877 թվականին գործարան է բացել Լոնդոնի Սիլվերթաուն քաղաքում, որն աշխատում է առ այսօր։
 
Թեյթն արագ դարձել է միլիոնատեր և շռայլորեն նվիրաբերել բարեգործությանը։ 1889 թվականին իր՝ 65 նկարից բաղկացած հավաքածուն հանձնել է կառավարությանն այն պայմանով, որ նրանք պետք է ներկայացվեն պատկերասրահում, ինչի կառուցման համար վճարել է 80 000 ֆունտ։ Բրիտանական արվեստի ազգային պատկերասրահը, որն այժմ հայտնի է որպես Թեյթ բրիտանական պատկերասրահ, բացվել է 1897 թվականի հուլիսի 21-ին Միլբանկ հին բանտի տեղում։ Բացի այդ, Թեյթը կատարել է բազմաթիվ այլ նվիրատվություններ․ 10 000 ֆունտ՝ Օքսֆորդի «*Harris Manchester College»* գրադարանի համար, 20 000 ֆունտ՝ Լիվերպուլի «*Hahnemann Hospital*» հոմեոպաթիկ կլինիկայի համար, 42 500 ֆունտ՝ Լիվերպուլի համալսարանի համար, 3 500 ֆունտ՝ կանանց «*Bedford College*»-ի համար, 8 000 ֆունտ՝ «*Liverpool Infirmary»* լիվերպուլյան լազարետի համար, ինչպես նաև մի շարք այլ նպատակների համար։

1898 թվականին՝ մահվանից 1 տարի առաջ, Թեյթն ստացել է բարոնետի տիտղոս։ Սկզբում նա հրաժարվել է այդ տիտղոսից, բայց երբ հաղորդել են, որ թագավորական ընտանիքը կնեղանա նորից հրաժարվելու դեպքում, նա համաձայնվել է։

Մահացել է 1899 թվականի դեկտեմբերի 5-ին Լոնդոնում։

1921 թվականին նրա «*Henry Tate & Sons»* կազմակերպությունը միավորվել է «*Abram Lyle & Sons*» կազմակերպության հետ՝ ստեղծելով «Tate & Lyle» ձեռնարկությունը։

## Հիշատակ
* Հենրի Թեյթի պատվին բազմաթիվ հուշատախտակներ են տեղադրվել, որոնցից մեկը բացվել է 2001 թվականին Բերքենհեդի 42-րդ Համիլթոն փողոցում գտնվող նրա առաջին խանութի տարածքում։ 
* 2006 թվականին «*Wetherspoons»* ցանցի պանդոկներից մեկը հայրական Չորլի քաղաքում անվանվել է նրա պատվին։

## Պատկերասրահ

Պատկեր:Bust of Sir Henry Tate, Brixton in March 2011 01.jpg|Կիսանդրին Բրիքսթոնում
Պատկեր:Hubert von Herkomer (1849-1914) - Sir Henry Tate - N03517 - National Gallery.jpg|Գուբերթ Հերկոմերի կողմից նկարված դիմանկար 
Պատկեր:Henry Tate Plaque at UoL.JPG|Հուշատախտակ


## Ծանոթագրություններ

## Գրականություն
* Philippe Chalmin. The Making of a Sugar Giant: Tate and Lyle, 1859—1989. Taylor & Francis, 1990. 782 с.

## Արտաքին հղումներ
* Sir Henry Tate 
* Հենրի Թեյթի անվան շաքարավազից անսովոր թանգարան

Կատեգորիա:Անգլիացի բարեգործներ
Կատեգորիա:Բրիտանացի հավաքորդներ
Կատեգորիա:Բրիտանացի գործարարներ
Տիբոր Նավրաչիչ

**Տիբոր Նավրաչիչ** (, ), հունգարացի իրավաբան և քաղաքական գործիչ։ 2014 թվականի նոյեմբերի 1-ից Յունկերի հանձնաժողովում կրթության, մշակույթի, երիտասարդության և սպորտի հարցերով եվրահանձնակատարն է։

## Կենսագրություն
1990 թվականին ավարտել է Բուդապեշտի համալսարանի իրավագիտության ֆակուլտետը, որից հետո ստացել է նաև դատավորի որակավորում։ Մի քանի տարի աշխատել է որպես դասախոս Կորվինի համալսարանում, որտեղ 2000 թվականին նրան շնորհվել է քաղաքագիտության դոկտորի կոչում։

1998 թվականից մինչև 1999 թվականը գլխավորել է կապի վարչությունը, իսկ 1999 թվականից մինչև 2002 թվականը՝ վարչապետ Վիկտոր Օրբանի կառավարությունում մամուլի և տեղեկատվության դեպարտամենտի ղեկավարը։ 2002-2003 թվականներին Նավրաչիչը եղել է Ֆիդես կուսակցության խորհրդարանական խմբի քաղաքական վերլուծության բաժնի ղեկավարը։ 2006 թվականին ընտրվել է Ազգային ժողով, որտեղ գլխավորել է Ֆիդես խորհրդարանական խմբակցությունը։ 2010 և 2014 թվականներին վերընտրվել է պատգամավոր։

2010 թվականի մայիսի 29-ին Օրբանի երկրորդ աշխատասենյակում զբաղեցրել Է փոխվարչապետի և արդարադատության ու պետական կառավարման նախարարի պաշտոնը։ 2014 թվականի հունիսի 6-ից սեպտեմբերի 23-ը Նավրաչիչը եղել է արտաքին գործերի և արտաքին տնտեսական կապերի նախարար։ Այդ պաշտոնում նա 2013 թվականին բանավեճի մեջ է մտել եմ արդարադատության հանձնակատար Վիվիան Ռեդինգի հետ, որը կասկածի տակ է դրել Հունգարիայի դատական համակարգի անկախությունը։ Նույն տարվա աշնանը Նավրաչիչը հանդես եկավ հայտարարությամբ, որ Հունգարիան պետք է պատասխանատվություն ստանձնի Հոլոքոստի համար։ 2014 թվականի նոյեմբերի 1-ից զբաղեցրել է կրթության, մշակույթի, երիտասարդության և սպորտի հարցերով Եվրոպական հանձնակատարի պաշտոնը։

Նավրիչիչը ամուսնացած էմ ունի երկու դուստր։ Տիրապետում է սերբերեն և խորվաթերեն լեզուներին․ հանդիսանում է Հարավսլավիայի վերաբերյալ մի շարք վերլուծական աշխատանքների հեղինակ։

## Ծանոթագրություններ

## Արտաքին հղումներ
* Տիբոր Նավրաչիչը Եվրոպական հանձնաժողովի կայքում

Կատեգորիա:Բուդապեշտի համալսարանի շրջանավարտներ
Կատեգորիա:Դիվանագետներ
Կատեգորիա:Հունգարիայի քաղաքական գործիչներ
Կատեգորիա:Փաստաբաններ
Թ. Թորամանյանի դասախոսության առթիվ

**«Թ. Թորամանյանի դասախոսության առթիվ»**, հայ բանաստեղծ Հովհաննես թումանյանի հոդվածներից։

## Պատմություն
Հովհաննես Թումանյանի հոդվածներից՝ գրված 1913 թվականին։

Առաջին անգամ տպագրվել է 1913 թվականին Թիֆլիսի «Հորիզոն» օրաթերթի (№ 113) մայիսի 25-ի համարում,  այնուհետև՝ 1969 թվականին Երևանում լույս տեսած Ն․ Թումանյանի «*Թումանյանը քննադատ*» (էջ 253-258) գրքում, ապա Երևանում`1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության չորրորդ հատորում (էջ 256-260)։

Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից։

## Ծանոթագրություններ

Կատեգորիա:1913 գրականությունում
Կատեգորիա:Հովհաննես Թումանյանի հոդվածներ
Հունգարա-թուրքական բարեկամության զբոսայգի

**Հունգարա-թուրքական բարեկամության զբոսայգի** (, ), Հունգարիայի հարավ-արևմուտքում գտնվող զբոսայգի։ Նվիրված է Սիգետվարի ճակատամարտի հիշատակին, որի ժամանակ Օսմանյան կայսրությունը նվաճել է Սիգետվարի՝ խորվատների և հունգարացիների կողմից պաշտպանվող ամրությունը։ Այգին բացվել է 1994 թվականին հունգարա-թուրքական պաշտանյաների համատեղ ջանքերով։

## Պատմություն
մինի|300x300փքս|Սիգետվարի ամրոց
1566 թվականի ամռանը օսմանյան մոտ 80 հազարանոց բանակը, որը առաջնորդում էր անձամբ սուլթան Սուլեյմանը, պաշարում է Սիգենտվար ամրոցը՝ փակելով Հաբսբուրգյան միապետություն խոշորագույն քաղաքներից մեկի Վիեննայի ճանապարհը, որի պաշարումը արշավի գլխավոր նպատակն էր։ Ամրոցը պաշտպանում էին 2,500 զինվոր, որոնց հրամանատարն էր Միկրոշ Զրինին։ Պաշարումը տևել է օգոստոսի 6-ից մինչև սեպտեմբերի 8-ը։

Սեպտեմբերի 6-ին Սուլեյման I սուլթանը 72 տարեկան հասակում բնական պատճառներով վախճանվում է իր վրանում։ Նրա մահը թաքցնում են, իսկ զորքերին առաջնորդում է Սակալու Մեհմեդ փաշան։ Դրանից որոշ ժամանակ անց սպանվում է ամրոցի պաշտպանության հրամանատարը՝ Միկլոշ Զրինին և ամրոցը ընկնում է։ Չնայած դրան, Վիեննայի դեմ արշավը դադարեցվում է և վերադառնում են հետ՝ այդպես էլ չիմանալով սուլթան Սուլեյմանի մահվան մասին։

Սիգետարը 122 թվականին եղել է Օսմանյան կայսրության մի մասը։ 1596-1600 թվականներին այն եղել է Կանիջա էյալեթի մայրաքաղաք, ապա դարձել է Կանիջա էյալեթի մաս։

«Օսմանյան շրջանում» քաղաքում կառուցվել են մզկիթներ, թուրքական բաղնիքներ և դպրոցներ։ Այդ ժամանակ կառուցված շինությունների մի մասը պահպանվել են մինչ օրս, բայց մի մասը ավերվել է Համբուրգների՝ քաղաք վերադառնալուց անմիջապես հետո։

## Բարեկամության զբոսայգի
Ըստ լեգենդի՝ Սուլեյման սուլթանի մահից հետո նրա ներքին օրգանները թաղվել են Սիգետվարի շրջակայքում ինչ-որ տեղ, իսկ մարմինը զմռսվել և տեղափոխվել է կայսրության մայրաքաղաք։

Սուլթան Սուլեյմանի ծննդյան 500-րդ տարելիցին թուրքական կառավարության նախաձեռնությամբ և նրա փողերով, այն վայրում, որտեղ ենթադրաբար թաղված էր սուլթանի սիրտը, կառուցվել է Բարեկամության պուրակը։ Բացման արարողությանը, որը տեղի է ունեցել է 1994 թվականի սեպտեմբերին, ներկա են եղել Հունգարիայի կրթության նախարար Գաբոր Ֆոդորը և Թուրքիայի նախագահ Սուլեյման Դեմիրելը։

Պուրակը գտնվում է քաղաքից 2-3 կմ հյուսիս-արևելք և այնտեղ կարելի հասնել ավտոբուսով։ Պուրակը բաց է ողջ տարին։

1996 թվականին պուրակում կառուցվել է օսմանյան ճարտարապետական ոճով խմելու շատրվան, աղյուսները և մարմարը բերվել են Թուրքիայից։

## Քննադատություն
Երբ այգին նոր էր բացվել հունգարական ԶԼՄ-ներում այն  քննադատվում էր այն բանի համար, որ այգում սուլթան Սուլեյմանի դեմքի հսկայական պատկերն էր տեղադրված։ 1997 թվականին դրա կողքին ստեղծվել է Միկլոշ Զրինիի դեմքի համանման պատկերը։

## Ծանոթագրություններ

Կատեգորիա:1994 հիմնադրումներ Հունգարիայում
Կատեգորիա:Սուլեյման I
Don’t Let Me Get Me

«**Don’t Let Me Get Me**» (), երգչուհի Փինքի ռոք ժանրի երգը, որը թողարկվել է նրա երկրորդ *[[Missundaztood]]* (2002) ալբոմի համար։ 2002 թվականին եղել է ալբոմի երկրորդ սինգլը և հասել է Մեծ Բրիտանիայի հիթ-շքերթի 6-րդ հորիզոնականին, ԱՄՆ-ի հիթ-շքերթի 8-րդ հորիզոնականին և Կանադայի հիթ-շքերթի 12-րդ հորիզոնականին։ Տեսահոլովակը նկարահանվել է 2002 թվականին և ցուցադրվել է նույն թվականի մարտին՝ MTV հեռուստաալիքի *[[Total Request Live]]* շոուի ժամանակ։

## Տեսահոլովակ
Տեսահոլովակն սկսվում է այն տեսարանով, որ Փինքը նստած է դպրոցում՝ վոլեյբոլ խաղացողների լրացուցիչ խաղացողների նստարանին, հետո նա դասարանում է, հետո բաղիքում և գոռում է իր արտացոլանքի վրա, իսկ հետո կոտրում հայելին։ Հաջորդ տեսարանը ցուցադրվում է LA Reid գրասենյակում, որտեղ նա «հոգնել է, որ իրեն համեմատում են անիծյալ Բրիթնի Սփիրսի հետ»։ Հաջորդում է տեսարան, որտեղ նա դժգոհ դեմքով ընդունում է նկարահանման դիրք՝ ալբոմի շապիկի համար, իսկ հետո նա ետնաբեմից սպասում է իր ելույթին։ Ավարտական տեսարանում նա ելույթ է ունենում մեծ բազմության առջև, որտեղ նա կերպարանափոխվում է տարբեր մարդկանց։

## Երգացանկ
**UK CD single**
# "Don't Let Me Get Me" [John Shanks Remix] - 3:16
# "Don't Let Me Get Me" [Radio Mix] - 3:31
# "Don't Let Me Get Me" [Maurice's Nu Soul Mix] - 6:03
# "Don't Let Me Get Me" [Video] - 3:30

**Australian CD single**
# "Don't Let Me Get Me" [Radio Mix] - 3:31
# "Don't Let Me Get Me" [John Shanks Remix] - 3:16
# "There You Go" [Live from Sydney] - 3:09
# "Don't Let Me Get Me" [Juicy Horn Mix] - 9:32

**European CD single**/**cassette**
# "Don't Let Me Get Me" [Radio Mix] - 3:31
# "Don't Let Me Get Me" [John Shanks Remix] - 3:16

**German CD single**
# "Don't Let Me Get Me" [Radio Mix] - 3:31
# "Don't Let Me Get Me" [John Shanks Remix] - 3:16
# "Don't Let Me Get Me" [Maurice's Nu Soul Mix] - 6:03
# "Get The Party Started (Sweet Dreams)" (featuring Redman) - 4:05
# "Don't Let Me Get Me" [Video] - 3:30

**American DVD single**
# "Don't Let Me Get Me" [Video] - 3:30
# "Get The Party Started" [Video] - 3:21
# "Get The Party Started" [Behind The Scenes] - 2:00
# "Photo Gallery" w/ "Get the Party Started" [Redman Remix] [Clean Radio Edit] [Audio] - 4:03

## Հիթ-շքերթներ և հավաստագրումներ

### Շաբաթական հիթ-շքերթներ

### Տարեվերջյան հիթ-շքերթներ

### Բոլոր ժամանակների հիթ-շքերթներ

### Հավաստագրումներ

## Ծանոթագրություններ

Կատեգորիա:Փինքի երգեր
Լիզզոյի սկավառակագրություն

Ամերիկացի երգչուհի և ռեփեր Լիզզոն թողարկել է 3 ստուդիական ալբոմ, 2 միքսթեյփ, 2 մինի ալբոմ, 23 սինգլ և 1 գովազդային սինգլ։ Մինչև Atlantic Records-ի հետ պայմանագիր կնքելը, նա թողարկել է 2 ստուդիական ալբոմ՝ «Lizzobangers»՝ 2013 թվականին և «Big Grrrl Small World»՝ 2015 թվականին։ 2014 թվականին Time-ն անվանել է նրան այն 14 երաժիշտներից, ում արժե նայել։ Նրա առաջին մինի ալբոմը՝ «Coconut Oil»-ը, թողարկվել է 2016 թվականին։

Մանկուց տառապելուց մարմնի հետ խնդիրների պատճառով, Լիզզոն դարձել է բոդի պոզիտիվի և մարմնի ընդունման «փաստաբանը», և, 2019 թվականին նա մեծ հաջողության է հասել իր երրոդր ստուդիական ալբոմի՝ «Cuz I Love You»-ի շնորհիվ։ Նրա «Truth Hurts» երգը լայն տարածվել է համացանցով և զբաղեցրել Billboard Hot 100 հիթ-շքերթի առաջին հորիզոնականը թողարկվելուց 2 տարի անց։ Երգը գլխավորել է հիթ-շքերթը 7 շաբաթ շարունակ և 5 անգամ պլատինե է հավաստագրվել Ձայնագրող ընկերությունների ամերիկյան ասոցիացիայի կողմից։

## Ալբոմներ
### Ստուդիական ալբոմներ

### Mixtapes

## Մինի ալբոմներ

## Սինգլներ
### Որպես գլխավոր արտիստ

### Արտիստի մասնակցություն այլ երգերի

### Գովազդային սինգլներ

## Հիթ-շքերթներում ընդգրկված այլ երգեր

## Տեսահոլովակներ

## Որպես հյուր

## Նշումներ

## Ծանոթագրություններ

Կատեգորիա:Սկավառակագրություններ
Գերդ Բրանտենբերգ

**Գերդ Մյոեն Բրանտենբերգ** (, ), նորվեգացի գրող, մանկավարժ և ֆեմինիստ գրող։ Ռադիո-հեռուստատեսության հաղորդավար Լարս Մյոենի զարմուհին  է։

Գերդ Բրանտենբերգի ամենահայտնի վեպը՝ *Egalias døtre*-ն է («Էգալիայի դուստրերը»), լույս է տեսել 1977 թվականին, Նորվեգիայում։ Վեպում կինն ընկալվում է որպես նորմալ, իսկ տղամարդը որպես աննորմալ, ենթարկվող սեռ։ Բոլոր բառերը, որոնք սովորաբար արական սեռի, ներկայացված են իգական սեռով, և հակառակը։

## Կենսագրություն
Բրանտենբերգը ծնվել է Օսլոյում, մեծացել է Ֆրեդրիկստադում։ Անգլերեն, պատմություն և սոցիոլոգիա ուսանել է Լոնդոնում, Էդինբուրգում և Օսլոյում։ Օսլոյի համալսարանից ստացել է անգլերեն հովեդֆագի (համեմատելի է մագիստրոսի աստիճանի հետ) աստիճան, որտեղ նաև սովորել է պատմություն և քաղաքագիտություն։ Բրանտենբերգը դասավանդում է Նորվեգիայի և Դանիայի ավագ դպրոցներում, ինչպես նաև պաշտոններ է զբաղեցրել արհեստակցական միություններում (*Norsk Lektorlag*) և Նորվեգիայի գրողների միությունում։ 1982 թվականից լիովին զբաղվում է գրական գործունեությամբ։

1972-1983 թվականներին աշխատել է  Օսլոյի կանանց տանը։ Եղել է Նորվեգիայի *Forbundet av* (Նորվեգիայի լեսբուհիների և գեյների ազգային ասոցիացիայի նախորդ) միասեռական մարդկանց առաջին ասոցիացիայի խորհրդի անդամ։ Բրանտենբերգը Օսլոյում և Կոպենհագենում հիմնադրել է կանանց կացարաններ և աշխատել է Lesbisk bevegelse-ում (Լեսբոհիների շարժում)։ 1978 թվականին հիմնադրել է կանանց  գրական ֆորում, որի նպատակն է խրախուսել կանանց ստեղծագործելու և հրապարակվելու։ Բրանտենբերգը հրատարակել է 10 վեպ, 2 պիես, 2 թարգմանություն և բազմաթիվ քաղաքական երգեր և իր ներդրումն է ունեցել բազմաթիվ անթոլոգիաներ ստեղծման գործում։

1983 թվականին արժանացել է Mads Wiel Nygaards պարգևի, 1986 թվականին՝ "Thitprisen" դանիական գրական մրցանակի։

1970-ական թվականներին Բրանտենբերգը լեսբիական կապի մեջ է եղել դանիացի գրող Վիբեկե Վասբոյի հետ, ով 1974 թվականին Օսլոյում միացել է նրան։

## Ստեղծագործություններ
* Opp alle jordens homofile (1973, sv. Jag är väl inte sån heller)
* Egalias döttrar, Bokförlaget Prisma (1980, no. Egalias døtrer, Pax förlag, 1977)
* Ja, vi slutter (1978)
* Sangen om St. Croix (1979)
* Favntak (1983)
* Ved fergestedet (1985)
* På sporet av den tapte lyst (1986, medförfattare)
* For alle vinder (1989)
* Eremitt og entertainer (1991)
* Ompadorastedet (1992)
* Augusta og Bjørnstjerne (1996)
* Landssvikersken (2003)

### Անգլերեն հրատարակված վեպեր
* What Comes Naturally (London, 1986)
* Egalia's Daughters, (Seattle 1986) or The Daughters of Egalia (London 1985)
* The Four Winds (Seattle, 1996)

## Ծանոթագրություններ

## Արտաքին հղումներ
* Biography in Norwegian 
* Biography in ''Dagbladet'', Norwegian Newspaper

Կատեգորիա:Նորվեգացի ֆեմինիստներ
Կատեգորիա:Ֆեմինիստ գրողներ
Կատեգորիա:Նորվեգացի մանկավարժներ
Կատեգորիա:Օսլոյի համալսարանի շրջանավարտներ
Կատեգորիա:Էդինբուրգի համալսարանի շրջանավարտներ
Կատեգորիա:Լեսբուհի գրողներ
Կատեգորիա:ԼԳԲՏ իրավունքների ակտիվիստներ
Կատեգորիա:Նորվեգացի կին գրողներ
Կատեգորիա:Նորվեգացի վիպասաններ
Imagine (երգ, Արիանա Գրանդե)

**«Imagine»** (), ամերիկացի երգչուհի Արիանա Գրանդեի երգը, որը թողարկվել է նրա հինգրերորդ ստուդիական *[[Thank U, Next (ալբոմ)|Thank U, Next]]* ալբոմում։ Երգի ստեղծման մեջ մասնակցություն են ունեցել Արիանա Գրանդեն, Էնդրյու Ուոնսելը, Ջամիլ Ռոբերտսը, Նաթան Փերեսը և Փրիսցիլլա Ռենեն, իսկ պրոդյուսերները եղել են Փոփ Վանսելը և Նաթան Փերեսը։ Պրեմիերան կայացել է 2018 թվականի դեկտեմբերի 14-ին։ Ինչպես նախորդ երգում, այնպես էլ այս երգում՝ Գրանդեն խոսում է անձնական հարաբերությունների մասին։

## Նախապատմություն և թողարկում
Դեկտեմբերի 11-ին՝ Արիանան երգի համացանցում հայտնվելու համար հետհաշվարկ է հրապարակել իր ինստագրամյան կայքէջում, մեկ օր անց հրապարակել է երգի թիզերն արդեն, Twitter-ում նա հրապարակել է երգի վերնագիրը՝ չինական հիերոգլիֆներով։ Դեկտեմբերի 14-ին կայացել է երգի պրեմիերան, նաև հրապարակվել է տեքստային տեսահոլովակը։

## Հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:Արիանա Գրանդեի երգեր
Կատեգորիա:2018 սինգլներ
Boss Bitch

**Boss Bitch**, ամերիկացի երգչուհի և ռեփեր Doja Cat-ի երգը, որը համարվում է «Գիշատիչ թռչուններ» ֆիլմի սաունդթրեքը։ Թողարկվել է 2020 թվականի հունվարի 24-ին՝ «Birds of Prey: The Album» (2020) ալբոմում։

## Քննադատական արձագանքներ
*Hypebeast*-ի Պատրիկ Ջոնսոնը Դոջայի կատարումը նկարագրել է որպես «ակումբային սինգլ, որում կան կրկնվող սինթեզատորներ, անվիճելի երգչախումբ և մեկնաբանել․ «որ այն արտացոլում է Ֆիլմի գլխավոր հերոս Հարլի Քուինի վստահ և վատ օրիորդ լինելը»։ *IHeartRadio*-ի աշխատակից Ջեյմս Դինը համեմատել է Դոջայի խարիզման Նիքի Մինաժի հետ ասելով, որ. «Ծագող աստղի համար, նա ավելի մեծ ուշադրություն գրավելու կարիք ունի», իսկ *[[Paper (ամսագիր)|Paper]]* ամսագրից Բրենդան Ուեթմորը Դոջայի երկրպագուներին ասել է, որ երգն ավելի շատ հիշեցնում է Ազիլիա Բենքսին «ավելի բասային և հևի ժանրի երգերը»։ Որպես ֆիլմի սաունդթրեք Ջազ Թենգսին՝ *Vulture* ամսագրից նույնպես միջին արձագանք է տվել սինգլին։

## Երաժշտական տեսահոլովակ
Դոջան հրապարակել է տեսահոլովակից լուսանկարներ՝ 2019 թվականի դեկտեմբերի 14-ին։ Երաժշտական տեսահոլովակը թողարկվել է 2020 թվականի հունվարի 23-ին և ներառում է կադրեր «Գիշատիչ թռչուններ» ֆիլմից, ինչպես նաև Դոջային, որը կռվում է թշնամու հետ և մնում է պարահրապարակում Հարլի Քուինի հետ։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր

## Ծանոթագրություններ

Կատեգորիա:2020 երգեր
Կատեգորիա:2020 սինգլներ
Կատեգորիա:Սաունդթրեքներ
Wait Your Turn

«**Wait Your Turn**» (), բարբադոսցի երգչուհի Ռիհաննայի երգը, որը թողարկվել է 2009 թվականի նոյեմբերի 13-ին՝ նրա չորրորդ, ստուիական *[[Rated R (ալբոմ, Ռիհաննա)|Rated R]]* (2009) ալբոմում։

## Երգի մասին
Rated R ալբոմի մեջ ներկայացված բազմաթիվ երգերից մեկն է, որն իր մեջ ներառում է երաժշտական ժանրեր, որոնք տարբերվում էին Ռիհաննայի ցանկացած նախորդ աշխատանքից՝ հիմանակնում նկարահանվել է դուբստեփի և հիփ-հոփ ժանրերում։

## Տեսահոլովակ
Երաժշտական տեսահոլովակը նկարահանվել է 2009 թվականի հոկտեմբերի 16-ին՝ Նյու Յորքում, ռեժիսորը եղել է Էնթոնի Մանդլերը, որը նաև եղել է Ռիհաննայի նախորդ՝ «Take a Bow» և «Rehab» երգերի ռեժիսորը։ Տեսահոլովակի մոնտաժը կատարել է Մյուրեքսի աշխատակից Նեյբիլ Մեչին, որը նաև կատարել է մոնտաժ Ռիհաննայի այլ երգերի համար՝ «SOS» և «Umbrella»: Պրեմիերան կայացել է 2009 թվականի նոյեմբերի 9-ին։

## Հիթ-շքերթներ

## Թվային ներբեռնում

## Ծանոթագրություններ

Կատեգորիա:Ռիհաննայի երգեր
Ինչո՞ւ են եկել կետերը

**«Ինչո՞ւ են եկել կետերը»** (), մանկական պատմություն, որը գրվել է Մայքլ Մորպուրգոյի կողմից և առաջին անգամ լույս է տեսել 1985 թվականին՝ Ուիլյամ Հայնեմանի (Մեծ Բրիտանիա) և Սքոլաստիկի (ԱՄՆ) կողմից։ Դեպքերը տեղի են ունենում Բրայհերի կղզում՝ Սիլլի կղզիներից մեկում՝ Կոռնուոլի ափին, 1914 թվականին։

## Բովանդակություն
«Ինչո՞ւ են եկել կետերը» գիրքը տասը տարեկան Գրեյսի Ջենքինսի մասին է, որն ապրում էր Բրայհերում՝ Բրիտանիայի արևմտյան ափի փոքրիկ կղզում։ «Հեռու մնա Բիրդմանից», զգուշացնում էր նրան իր հայրը։ Բիրդմանն ապրում էր միայնակ, մի տնակում, որը մենակ կանգնած էր կղզու հարավային մասում գտնվող բլրի վրա։ Գրեյսիի հայրը գիտեր նրա մասին պատմություններ, որոնք, ըստ նրա, չափազանց սարսափելի էին աղջկան պատմելու համար։ Բիրդմանը նախկինում բնակվում էր Սամսոն կղզում, որի մասին մարդիկ ասում էին, որ անեծք կա։

Գրեյսին և նրա ընկեր Դանիելն իրենց պատրաստած խաղալիք նավակներ ունեին։ Երբ այն լիճը, որտեղ նրանք սովորաբար նավարկում էին, նվաճում են վատ կարապները, Դանիելը խոսում է Գրեյսիի հետ, որ նա իր հետ գնա Բիրդմանի քոթեջի մոտ։ Նա վախեցած էր, բայց վերջապես համաձայնվում է։ Շուտով նրանք ընկնում են իրենց կյանքի ամենասարսափելի արկածի մեջ։

Վեպում հանդիպող կետերը կենտեղջյուրներ են, գլխի առջևի մասում գտնվող երկար, պարուրաձև եղջյուր ունեցող կետերի տեսակ։ Իրենց արկածի մեջ Գրեյսը և Դանիելը գտնում են կենեղջյուրի եղջյուրը։ Հետագայում նրանք պետք է որոշեին` օգնել կենտեղջյուրին, թե ոչ։ Այնուհետև նրանք փրկում են նրան։ Հետագայում Բիրդմանը վերադառնում է Բրայհեր, և նրան բոլորը գրկաբաց դիմավորում են։

## Կերպարներ
# Գրեյսի Ջենքինս` Նախ Գրեյսին մշտապես վախեցած աղջիկ էր, որը հավատում էր Բիրդմանի մասին իրեն պատմած ցանկացած պատմությանը։ Նա նաև հավատում էր Սամսոն կղզու ուրվականներին։ Նրա լավագույն ընկերը Դենիել Պենդերն է։
# Դանիել Փենդեր` Դանիելը ամրակազմ տղա է, բայց նա չափազանց արկածախնդիր և շփվող։ Նա նաև վախենում է մթությունից։
# Զախարիա Վուդքոք` Խուլ ծերուկ, որն ապրում է կղզու բոլոր մարդկանցից հեռու գտնվող տնակում, նա հայտնի է նաև որպես Բիրդմեն։ Նա նաև հիանալի փայտամշակող է, որը թռչունների քանդակներ է պատրաստում։ Վուդքոքը սիրում է ծովով ճամփորդել Սամսոն կղզով իր շան` Փրինսի հետ։
# Փեթեր Ջենքինս` Գրեյսիի հայրը, նա պատմվածքում փոքր-ինչ բարկացած կերպար է, բայց միևնույն ժամանակ նաև լավ ստախոս-դերասան է։
# Քլեմիե Ջենքինս` Գրեյսիի մայրը. նա հանգիստ, բայց «տարօրինակ» կերպար է։ Պատմության մեջ այնքան էլ դերասան չէ, բայց իսկապես վախկոտ է։
# Թրևե Փենդեր` Դանիելի հայրը։ Պատմվածքում հաճախ է ապտակում Դանիելին։ Նրա մասին շատ բան նշված չէ։
# Մերի Փենդեր` Դանիելի մայրը։ Պատմության մեջ նրա մասին շատ բան չի նշվում։
# Միստր Վելբիլովդ` Գրեյսիի և Դանիելի ուսուցիչը, որը դատում է յուրաքանչյուր ուսանողի թվաբանությամբ։ Նա կանխատեսում է պատերազմի սկիզբը։ Դա ավելի ուշ իրականություն է դառնում պատմվածքում։
# Թիմ Փենդեր` Թիմը կռվարար է Գրեյսիի և Դանիելի հանդեպ։ Դանիելի եղբայրն է։

## Ներկայացումներ
Գիրքը նույն վերնագրով էկրանավորվել է 1989 թվականին, ինչպես նաև` ներկայացում է բեմադրվել 2003 թվականին։

## Ծանոթագրություններ

Կատեգորիա:1985 գրքեր
Կատեգորիա:Մայքլ Մորպուրգոյի գրքեր
Կատեգորիա:Անգլերեն գրքեր
Վերին Լոմով

**Վերին Լոմով** (), գյուղ Ռուսաստանի Պենզայի մարզի Նիժնելոմովսկի շրջանում, Վերխնելոմովսկի գյուղական խորհրդի կենտրոնը։

## Աշխարհագրություն
Գյուղը գտնվում  է Ներքին Լոմովից 10 կմ հարավ-արևելք՝ Լոմովկա գետի (Մոշկայի վտակ) ափին։

## Պատմություն
Ձևավորվել է 1635 թվականին, որպես սահմանային ամրոց Սիբիրյան գծի կազմում։ Ըստ 1637 թվականի գրության՝ Վերին Լոմովի զինվորական զեկավարը  եղել է Պավել Ստեպանովիչ Դավիդովը, նրանից բացի ամրոցում գտնվել են նաև 30 պահապան հեծյալ կազակներ, 127 գնդային հեծյալ կազակներ, 78 հետևակ հրաձիգներ, 95 գավառային հեծյալ կազակներ, մուրզաներ ու թաթարներ և 16 թնդանոթաձիգներ։ Վերին Լոմովն այդ ժամանակ եղել է Շացկի շրջանի կազմում։ Անունը ծագել է Լոմովկա գետի անունից։ «Լոմով» անվանումը հավանաբար շփոթության մեջ է գցել եկատերինյան ժամանակաշրջանի գերբ պատկերողներին, քանի որ Ստորին Լոմովին նվիրվել է գերբ, որի վրա պատկերված էին մետաղական լինգեր ()։

1780 թվականին Վերին Լոմովը դարձել է Պենզայի կուսակալության Վերխնելոմովսկի շրջանի գավառական քաղաք։ 1798 թվականին դարձել է Նիժնելոմովսկի շրջանի երկրորդական գավառական քաղաք։

1920-ական թվականների սկզբին ստացել է գյուղի կարգավիճակ։

## Բնակչություն
Բնակչության քանակի փոփոխություններ։

## Տնտեսագիտություն
Բնակչության հիմնական մասի համար աշխատատեղեր ապահովում է «Պոբեդա» () լուցկու գործարանը (700 աշխատող)։ Կառուցվել է  1858 թվականի։ 1859 թվականից կոչվել է «Ա. Բ. Պերեմիշլինի լուցկու գործարան», 1899 թվականից` «Ֆ. Ս. Կոմենդրովկու լուցկու երկրորդ գործարան»։  1942 թվականին այստեղ են տարհանվել «Վեզուվի» () լուցկու գործարանի սարքավորումները։ Հայրենական մեծ պատերազմի ժամանակ էլ այն ստացել է  «Պոբեդա» անունը։

Ֆաբրիկայում գործում է  նեղգիծ երկաթուղի։ Այն միացնում է գործարանի արտադրամասերը անտառային բորսայի և Վերին Լոմով կայարանի հետ։ Առանձին հատվածներում ներգիծ երկաթուղին անցնում է գյուղի փողոցներով։ Իրականացվում են բեռնափոխադրումներ։

## Ծանոթագրություններ

## Արտաքին հղումներ
* Վերին Լոմովը Ռուսաստանի քարտեզի վրա
* Վերին Լոմովի գերբը
* Վերին Լոմովի միջնակարգ դպրոց
* Узкоколейная железная дорога в Верхнем Ломове на «Сайте о железной дороге» Сергея Болашенко
* На сайте «Пензенская область: города, веси, люди» 
* 
*  // «Верхній Ломовъ и Верхне-Ломовский уѣздъ» 
* Верхоломовская десятня 1681-1696 гг.  // «Десятни пензенского края 1669-1696 гг. » под редакцией и издательским предисловием Александра Барсукова; гл. VI, С.П.б., 1897 г.

Կատեգորիա:1636 թվականին հիմնադրված բնակավայրեր
Կատեգորիա:Ռուսաստանի գյուղեր
Հունգարա-ուկրաինական հարաբերություններ

**Հունգարա-ուկրաինական հարաբերություններ,** երկկողմ դիվանագիտական հարաբերություններ Հունգարիայի և Ուկրաինայի միջև։ Երկրների միջև պետական սահմանի երկարությունը կազմում է 128 կմ։

## Պատմություն
1990 թվականին Ուկրաինական ԽՍՀ պաշտոնական այցով ժամանեց Հունգարիայի նախագահ Արփադ Գյոնցը, որտեղ բանակցություններ վարեց ԽՍՀՄ այդ հանրապետության ղեկավարության հետ։ 1991 թվականի դեկտեմբերին Հունգարիան ճանաչեց Ուկրաինայի անկախությունը ԽՍՀՄ-ից և դիվանագիտական հարաբերություններ հաստատեց այդ երկրի հետ։ 1993 թվականին Կիևում բացվել է Հունգարիայի դեսպանատունը՝ բարիդրացիության և համագործակցության մասին պայմանագրի ստորագրումից հետո։

2017 թվականին Հունգարիան սպառնացել էր արգելափակել Եվրամիությանը Ուկրաինայի անդամակցության գործընթացը, քանի որ հունգարական կողմի կարծիքով հարևան երկիրը ոտնահարում է փոքրամասնությունների լեզվական իրավունքները։ Հունգարիայի կառավարությունն իր անհանգստությունը հիմնավորում է նրանով, որ Ուկրաինայում բնակվում է շուրջ 150 000 էթնիկ հունգարացի, ինչը կազմում է Անդրկարպատյան շրջանի բնակչության մոտ 12%-ը։ 2018 թվականի մարտին Կիևը հայտարարել էր Հունգարիայի հետ սահմանին զինված ուժերի շուրջ 1000 զինվորների տեղակայելու պլանների մասին՝ Ուկրաինայի արևմուտքի հունգարալեզու բնակիչների իրավունքների պաշտպանության շուրջ շարունակվող հակամարտության պատճառով։

## Առևտուր
2017 թվականին երկու երկրների միջև ապրանքաշրջանառության ծավալն ավելացել է 31,2 %-ով (629,0 միլիոն ԱՄՆ դոլարով) նախորդ տարվա համեմատ և կազմել 2 միլիարդ 684 միլիոն ԱՄՆ դոլար։ 2018 թվականի հունվար-փետրվար ամիսներին ապրանքաշրջանառությունը կազմել է 483,6 միլիոն ԱՄՆ դոլար (2017 թվականի համեմատ աճել է 46,4 %-ով)։ 2017 թվականին Հունգարիան Ուկրաինայի տնտեսության մեջ ներդրել է 796,0 միլիոն ԱՄՆ դոլար, ինչը կազմում է օտարերկրյա ուղղակի ներդրումների ընդհանուր ծավալի 2,0 %-ը, իսկ Ուկրաինան Հունգարիայի տնտեսության մեջ ներդրել է 17,5 միլիոն ԱՄՆ դոլար։

## Ծանոթագրություններ

Կատեգորիա:Հունգարիայի երկկողմ հարաբերություններ
Կատեգորիա:Ուկրաինայի երկկողմ հարաբերություններ
Մարիսա Պետրորո

**Մարիսա Պետրորո** (, ), ամերիկացի դերասանուհի և ֆոտոմոդել։

## Կենսագրություն և կարիերա
Մարիսան ծնվել է Նյու Ջերսի նահանգի Էլիզաբեթ քաղաքում։ Երբ 4 տարեկան էր, առաջին անգամ սկսել է ելույթներ ունենալ գեղեցկության մրցույթներում։ Ութ տարեկանում Նյու Ջերսիի բնակչուհին մեկնել է Նյու Յորք՝ HB ստուդիայում սովորելու համար։

19 տարեկանում Պետրորոյին ախտորոշել են ռաբդոմիոսարկոմա՝ մանկական ուռուցքաբանության հազվագյուտ ձև, որը նա կարողացել է հաղթահարել։

1997 թվականին Պետրոուրոն ողջ երկրում ճանապարհորդելով եկել է Հոլիվուդ՝ դերասանական կարիերան շարունակելու համար։ Մարիսան հյուրի դեր է ունեցել «Հուսահատ տնտեսուհիները» և «Դեքսթեր» հեռուստասերիալներում։

2006 թվականին ընդգրկվել է People ամսագրի 100 ամենագեղեցիկ մարդկանց ցանկում։

## Ընտրյալ Ֆիլմոգրություն

## Ծանոթագրություններ

Կատեգորիա:Փետրվարի 11 ծնունդներ
Կատեգորիա:1972 ծնունդներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի մոդելներ
Sina Corp

**Sina Corp** — չինական համացանցային ընկերություն։ Համարվում է ողջ աշխարհի չինական սփյուռքի շփման գիծը։ Ունի գործունեության չորս ուղղություն`Sina Weibo, Sina Mobile, Sina Online, и Sina.net: Համախմբում է ողջ աշխարհի ավելի քան 100 մլն օգտատեր։

Ընկերությունը ղեկավարում է Sina Weibo միկրոբլոգավորման ծառայություն, որը համարվում է չինական Twitterի անալոգը և զբաղեցնում է չինական միկրոբլոգի ավելի քան 56 %-ը, ակտիվ օգտատերերի մեջ և ավելի քան 86 % երկրում գրանցված բոլոր բլոգերների շրջանում` այդ ցուցանիշով շրջանցելով իրենց հիմնական մրցակիցներին և Tencent ու Baidu ընկերություններին։ Sina Mobile-ը զբաղվում է   հեռախոսային շուկայով։  Sina Online—ը ինտերնետ խանութ է,  Sina.net-ը` փոստային սերվեր։

Ըստ alexa.com-ի 2013 թվականի հունիսի տվյալներով` ընկերության կայքը համարվում է 17-րդը հաճախելիության ցուցանիշով աշխարհում և չորրորդ կայքը Չինաստանում։

## Ծանոթագրություններ

## Արտաքին հղումներ
* Официальный сайт компании
* Сайт сервиса Sina Weibo

Կատեգորիա:ՆԱՍԴԱՔ-ում ցուցակված ընկերություններ
Միրյամ Վայքսելբրաուն

**Միրյամ Վայքսելբրաուն** (, ), ավստրիացի հաղորդավարուհի և դերասանուհի։

Առավել հայտնի է դարձել 2015 թվականին Ավստրիայում կայացած «Եվրատեսիլ» երգի մրցույթի հաղորդավարը լինելով։

## Կենսագրություն
Ծնվել է 1981 թվականի սեպտեմբերի 27-ին, Ինսբրուքում։

Մեդիաարդյունաբերությունում սկսել է աշխատել 1998 թվականին *Antenne Tirol* ռադիոկայանի ավստրիական տարածաշրջանային խմբագրությունում։ Առաջին ճանաչմանն արժանացել է *BRAVO* հանդեսի «Girl 2000» ընտրության ժամանակ։ Հետագայում *Tirol TV* տարածաշրջանային ռադիոընկերությունում և *Das Magazin* մշակութային ծրագրի կարճաժամկետ աշխատանքներից հետո նա 2001 թվականին տեղափոխվել է նոր հիմնված *VIVA Plus* հեռուստակայան, որտեղ ութ ամիս մասնակցել է «Cologne Day» ծրագրին։ Դրանից հետո Միրյամը տեղափոխվել է Մյունխենի *MTV Germany*, ապա Բեռլին, որտեղ եղել է *Select MTV* (մինչև 2005 թվականի հունվար) և *TRL* (մինչև 2007 թվականի ապրիլ) ծրագրերի դեմքը։

Այդ շրջանում միաժամանակ աշխատել է նաև *[[ZDF]]*-ի «Wetten, dass..?» հեռուստաշոուում (2003 թվականից) և *[[ORF]]*-ի «Expedition Österreich» և «Dancing Stars» շոուներում (2004 թվականից)։ Վերջինիս մասնակցելու համար արժանացել է «Romy» մրցանակին։

2006 թվականին Միրյամ Վայկսելբրաունը Գերմանիայում եղել է *[[RTL Television]]*-ի «Dancing on Ice» շոուի հաղորդավարը, ինչպես նաև աշխատել է «Life Ball» (2007), «Kiddy Contest» (2007 և 2008) ծրագրերում։ 2010 թվականին մասնակցել է *[[Sat.1]]*-ի «Die Hit-Giganten» շարքի երեք ծրագրերի։

Հաղորդավարի իր աշխատանքին ի հավելում՝ Միրյամ Վայկսելբրաունը դեր է հնչյունավորել Յան Դրիեսի «Letzte Tage, jetzt» աուդիո դրամայում։ 2007 թվականից սկսել է նկարահանվել գեղարվեստական և հեռուստատեսային ֆիլմերում, ինչպես նաև մասնակցել է մյուզիքլների։ 2012 թվականի սեպտեմբերից մինչև 2014 թվականի մարտը *Sky Deutschland*-ում նա եղել է Հարալդ Շմիդտի շոուի օգնականը։ Հետագայում շարունակել է աշխատել որպես հաղորդավարուհի և նկարահանվել է ֆիլմերում։

2015 թվականին նա եղել է *[[VOX]]* հեռուստաալիքի «Grill den Henssler» խոհարարական շոուի մասնակից (հյուր)։

Միրյամ Վայկսելբրաունը արժանացել է մի շարք մրցանակների, ներառյալ 2015 թվականի «Տարվա տիրոլուհի» կոչումը։

### Անձնական կյանք
240 px|right|thumb|Մելանի Բինդերը և Միրյամ Վայկսելբրաունը ''ROMY 2009''-ի ժամանակ
Միրյամն ունի երկվորյակ քույր՝ Մելանին, նրանք վերցրել են տարբեր ազգանուններ, Միրյամը՝ մոր Վայկսելբրաուն ազգանունը, Մելանին՝ հոր Բինդեր ազգանունը։

Երկու տարի տևած հարաբերություններից հետո Միրյամը բաժանվել է երաժիշտ Մարկեից (*Marcus Nigsch*)։ Նա նաև հանդիպել է *Sat.1-Frühstücksfernsehen*-ի հեռուսահաղորդավար Յան Հանի հետ, սակայն չորս տարի անց զույգը բաժանվել է։

2013 թվականից Միրյամ Վայկսելբրաունը հարաբերությունների մեջ է ամերիկացի երգչուհի Լանա Դել Ռեյի մենեջեր Բեն Մոուսոնի (*Ben Mawson*) հետ, որից 2013 թվականի սեպտեմբերի 28-ին ունեցել է դուստր։ Նրանք ապրում են Ինսլիգթոնում, Լոնդոն։ Ներկայումս զույգն սպասում է երկրորդ երեխային։

## Ծանոթագրություններ

## Արտաքին հղումներ
* Պաշտոնական կայք
* Էջը ''ORF'' կայքում
*

Կատեգորիա:Ավստրիան Եվրատեսիլ երգի մրցույթում
Կատեգորիա:Ավստրիացի դերասանուհիներ
Կատեգորիա:Ավստրիացի լրագրողներ
Կատեգորիա:Ավստրիացի կինոդերասաններ
Կատեգորիա:Ավստրիացի հաղորդավարուհիներ
Կատեգորիա:Եվրատեսիլ 2015 երգի մրցույթ
Կատեգորիա:Հնչյունավորողներ
Տորամա

աջից|մինի|350x350փքս| 2004 թվականի ներկայացումը Չուկալիում, Մորդովիայում
**Տորամա,** (), երաժշտական խումբ Մորդովիայի Սարանսկ քաղաքից, որը ներկայանում է մորդվական ազգային երգերով և երաժշտությամբ հատկապես էրզիական, մոկշական, շոկշական և կարատայական։

## Պատմություն
Ստեղծվել է 1990 թվականին ԽՍՀՄ-ում մորդվական լեզվի և ավանդույթների 4 հետազոտողների կողմից։ Տորաման ի սկզբանե 9 տղամարդկանցից բաղկացած երգչախումբ էր։ Ի վերջո, խմբի հիմնադիրն է դարձել հետազոտող և կինովավերագրող Վլադիմիր Ռոմաշկինը։ Ցանկանալով հաղորդակցվել ռուս և էրզիացի հանդիսատեսի հետ՝ նա էքստենսիվ ծանոթացում էր մորդվական ժողովուրդների յուրաքանչյուր երգի և պարի, ավանդույթների և ծեսերի հետ, որոնք դառնում էին յուրաքանչյուր ներկայացման բաղկացուցիչ մաս։

Համույթը վայելում էր ժողովրդականությունը ինչպես տեղական (ստանալով հանրապետության պետական մրցանակ), այնպես էլ Մոսկվայի մակարդակով (1994 թվականին ստանալով «Ոսկե մեդալը» և «Գլխավոր մրցանակը» համառուսաստանյան «Ռուսաստանի ձայնը» ավանդական երաժշտական մրցույթում), ինչպես նաև Ֆինլանդանիայում, Էստոնիայում և այլուր տեղ ունեցած ֆինն-ուգրական մշակույթային իրադարձություններում։

Խումբը մասնակցել է ավանդական երաժշտության և ջազ + ավանդական երաժշտական փառատոններին Էստոնիայում, Լատվիայում, Լեհաստանում, Շվեդիայում և Մեծ Բրիտանիայում։

Մի քանի տարի անց նրանց երգացանկը զարգացավ, գործիքների ավելի հարուստ մաս ներառելով, ինչը հնարավոր դարձեց վերացած մորդվական երաժշտական գործիքների վերականգնումը, որոնցից է գարզի ջութակը։ 2002 թվականին գործիքային կոմպոզիցիաները դարձան յուրաքանչյուր ներկայացման կարևոր մաս և վերաճեցին խմբի գործունեության առանձին ուղղության։

2002 թվականին մահացավ Վլադիմիր Ռոմաշկինը։ Նրա հիշատակին Պոդլեսնայա Տավլա գյուղում բացվեց հուշահամալիր։

2007 թվականին Մոսկվայում թողարկվեց Pilot Animation Studio-ի «Kuigorozh» (մորդվական հեքիաթի հիման վրա) նոր անիմացիոն կինոնկարը՝ օգտագործելով էրզիական և մոկշական բանահյուսության վերաբերյալ խմբի ծավալուն խորհրդատվությունները և խմբի երաժշտությունը՝ որպես սաունդթրեք։

## Սկավառակագրություն

* 1996 Տորամա - Mordvin Songs - Էրզիական ավանդական երգեր (ձայնագրվել և թողարկվել են Ֆինլանդիայում) 
* 2000 - Տորամա - *Taga Eriaza Shkai!* (Էրզյաներեն, Էստոնիայում ձայնագրված և թողարկված Eesti erza-moksha söprade selts-ի (Էստոնիայի Էրզիա-Մոկշա բարեկամության ասոցիացիա) կողմից) 
* 2001 ՄեՆաիսետ և Տոմարա - Mastorava (էրզյաներեն և ֆիններեն ալբոմ ֆինլանդական ՄեՆաիսեթ կանանց երգչախմբի հետ) 
* 2002 Տոմարա - Godspeed 
* 2018 Catch Up the Time

## Մշակութային ներդրում

### Պոլիֆոնիկ երգեցողություն
Ֆինն-ուգրական երգեցողության ավանդույթը առավել հաճախ նկարագրվում է որպես երկբևեռ՝ զարգացած 2 ձայնային գծերով։ Տորամա երաժիշտները պնդում էին յուրաքանչյուր անդամի համար մելոդիկ գծի զարգացումը, քանի որ 2 մեղեդային գծերը, կարծում էին, որ իրական ավանդույթի պարզեցում են։

### Գործիքային կատարումը
Մինչ երգչախմբային երգեցողությունը լայնորեն ներկայացված է մորդվաների գյուղերում և Սարանսկում, կենդանի գործիքային անսամբլային կատարումը գործնականում ոչնչացվել է այն աստիճանի, որ Տոմարան սկսեց իր վերակառուցման աշխատանքները և գործիքները նորից զարգացրեց։

## Ծանոթագրություններ

## Արտաքին հղում

* Տորամայի պաշտոնական կայք (in Russian)

Կատեգորիա:Մորդովիա
Կատեգորիա:Երաժշտական խմբեր այբբենական կարգով
Կատեգորիա:1990 հիմնադրված երաժշտական խմբեր
Կատեգորիա:Էրզիա
Նոլտրեքս

**Նոլտրեքս** (), սինթետիկ վիսկոպրոտեզ։ Գելանման դեղանյութ, որը օգտագործվում է օստեոարթրոզների և արթրոզների բուժման նպատակով։ Այն պատկանում է սինովյալ (հոդային) հեղուկի էնդոպրոթեզների խմբին և ծառայում է սինովյալ հեղուկի անբավարարության ժամանակ որպես փոխարինող։ Noltrex-ի մածուծիկության բնութագրերը մոտ են բնական սինովյալ հեղուկի բնութագրերին։ Դեղորայքը տարբերվում է բարձր կենսահամատեղելիությամբ մարդու օրգանիզմի հյուսվածքների նկատմամբ դրա պատճառով է, որ իմունոգենությամբ և անտիգենային հատկություններով աչքի չի ընկնում։

## Ստեղծման պատմություն
Ջրապահպան կենսապոլիմերի Ag++ իոններով ստացման տեխնոլոգիան մշակվել է 1980-ական թվականներին ԽՍՀՄ-ում։

1992 թվականին Կիևում ստեղծվել է հիդրոգելի դեպո ձևը, որը օժտված է դեղաբանական երկարատև հատկություններով։ Ստացվեց պլաստիկ վիրաբուժության համար հիդրոգելի վրա հիմնված առաջին արտադրանքը։ Ներկայումս այդ արտադրանքը թողարկվում է շվեդական Contura (Ferrason ընկերություն) ընկերության կողմից Aquamid վաճառքային պիտակով։

1999 թվականին մշակվեց հիդրոգելի ստացման նոր տեխնոլոգիա, որը օժտված էր հակաբակտերիալ հատկություններով։

2001 թվականին արտադրվում է Noltrex անվանումով սինովյալ հեղուկի էնդոպրոտեզ։

2007 թվականից Noltrex օգտագործումը թույլատրվել է Եվրոպական Միությունում։

## Ազդեցության մեխանիզմը
Նոլտրեքսը օգտագործվում է արթրոզից տուժած հոդի մեջ ներարկման ձևով և հավասարաչափ ծածկում է հոդային մակերեսները։ Հիդրոգելի շերտը հանդես է գալիս որպես ծածկող շերտ, որը մեղմացնում է մեխանիկական ծանրաբեռնվածությունը հոդերի վրա և աճառների վնասումը շարժման ընթացքում։

Հեղուկ էնդոպրոտեզի (սինովյալ հեղուկին փոխարինող) հոդային մակերեսը մեծանում է այն տարածելով հոդային մակերեսներին տարբեր ուղություններով։
Օգտագործելուց ֆիզիկական շփումը, որը հանդիսանում է մշտական գրգռիչ անհետանում է, և դրա հետ մեկտեղ վերանում է նաև ցավը։ Սինթետիկ էնդոպրոտեզը վերականգնում է սինովյալ հեղուկի մածուցիկությունը, որի արդյունքում ցավը անհետանում, և դրա հետ մեկտեղ բարելավվում է շարժունակութունը
:

## Բաղադրություն
Noltrex-ը արհեստական էնդոպրոտեզ է որի բաղադրության մեջ բացակայում է կենդանական ծագման և հիալուրոնաթթվային բաղադրիչները։ Հիմնական բաղադրիչը եռաչափ պոլիոկրիլամիդային ցանցի պոլիմեր է, որը զատված է թորած ջրով (4% պոլիմեր 96% ջրով)։ Բացի այդ բաղադրության մեջ մտնում է նաև արծաթի իոններ 0.01-0.02% ախտահանող ազդեցությամբ։

## Կիրառման ոլորտ
Դեղը օգտագործվում է ցանկացած փուլի օստիոարթրիտի և արթրոզի բուժման համար տարբեր հոդերում տեղակայված՝ ծնկային, կոնքազդրային, արմնկային, դաստակային, սրունք-թաթային և այլն:Մեկ տարվա ընդմիջով 1-5 անգամ դեղի ընդունումը տալիս է երկար բուժական ազդեցություն։ Կուրսի կրկնումը պարտադիր է 9-24 ամսից։

Noltrex-ը արտադրվում է ստերիլ օգտագործման համար կնքված պատրաստի տարաններում մեկ անգամյա օգտագործման ներարկիչով, որը պարունակում է 2.5 մլ գել։
Արտադրող-  «Биоформ» (Ռուսաստան)։

## Հակացուցումներ
* Հղիություն և կրծքով կերակրման ժամանակաշրջան, 
* Արթոսկոպիկ վիրահատությունից հետո,
* Հոդերի բորբոքային և ինֆեկցիոն վիճակներ,
* Մաշկի թարախային, բորբոքային հիվանդություններ,
* Շաքարային դիաբետ։

## Ծանոթագրություններ

Կատեգորիա:Վիրաբուժություն
Կատեգորիա:Օրթոպեդիա
Ֆիննական գրականության ընկերություն

[thumb|upright=1.35|Ֆիննական գրականության ընկերության գլխավոր շենքը. [Ֆինլանդիա, Հելսինկի, Հալլիտուսկատու (*Hallituskatu*), 1 շենք]]
**Ֆիննական գրականության ընկերություն** (, կրճատ` *SKS*), կազմակերպություն է Ֆինլանդիայում, որը զբաղվում է գիտական, մշակութային, կրթական աշխատանքներով, ինչպես նաև` գրքերի հրատարակչությամբ։

## Նպատակներ և գործունեություն

Ֆիննական գրականության ընկերության կողմից սահմանած հիմնական նպատակներն են` ֆիննական մշակույթի զարգացումը, ֆիննական մշակութային ժառանգության պահպանումը, հատկապես` ֆիններենի, ֆինն գրականության, ավանդույթների բնագավառներում, ինչպես նաև` այս ժառանգության ուսումնասիրության արդյունքների տարածումը։

«Ֆիննական գրականության ընկերությունն» ունի գրական արխիվ, բանահյուսության արխիվ, ժողովրդական ստեղծագործությունների արխիվ Յոենսուուում, գրադարան, հրատարակչությունների բաժին, ինչպես նաև` Ֆիննական գրականության կենտրոն (), որն ավելի հայտնի է իր անգլերեն FILI հապավումով (): Ընկերության գլխավոր շենքը գտնվում է Հելսինկի քաղաքի Կրուունունխակի շրջանում, հասցեն` Հալլիտուսկատու, տուն 1-ին։

## Պատմություն

Ֆիննական գրականության ընկերությունը հիմնադրվել է 1831 թվականին, Հելսինկիի համալսարանի հետ կապ ունեցող անձանց կողմից, որոնք հետաքրքրվում էին ֆիններենով և համարում, որ ֆիններենի զարգացման միջոցով կարելի է արթնացնել ֆիննական ազգային ինքնագիտակցությունը։ Առաջին հանդիպումը տեղի է ունեցել 1831 թվականի փետրվարի 16-ին, ֆիններենի ուսուցիչ Կառլ Կեկմանի տանը։

19-րդ  դարում ընկերության առաջնորդների թվում կարելի էր նշել ֆիննական մշակույթի այնպիսի նշանավոր գործիչների, ինչպիսիք են` Էլիաս Լյոնրոտը, Յոհան Սնելմանը և Գևորգ Զախարիսը։ Հետաքրքիր է, որ kirjallisuus (գրականություն) բառը, որն առկա է ընկերության անվանման մեջ, հորինվել է հենց Էլիաս Լյոնորտի կողմից։

Առավել նշանակալից հրապարակումները իրականացվել են ընկերության գործունեության առաջին տասնամյակում։ Դրանց կարելի է դասել Կալեվալա էպոսի առաջին և երկրորդ հրապարակությունները (1835 և 1849), «Կանտելետար կամ Ֆինլանդիայի ժողովրդի հին երգեր» ռուների հավաքածուն (1840), ինչպես նաև` Ալեքսիս Կիվիի «Յոթ եղբայրներ» վեպը (1870)։

## Ծանոթագրություններ

## Արտաքին հղումներ
* История «Общества финской литературы» на сайте Общества 
* Здание «Общества финской литературы» 
* Архив народного творчества в Йоэнсуу  

Կատեգորիա:Ֆիննական գրականություն
Կատեգորիա:1831 հիմնադրումներ
Ժաննա Օկերման

**Ժաննա Էլիզաբեթ Օկերման** (, ), շվեդ երգչուհի, կոմպոզիտոր, երգչախմբի ղեկավար, նաև նկարչուհի։

## Կենսագրություն
Ժաննա Էլիզաբեթ Օկերմանը ծնվել է Գյոտեբորգում, 1798 թվականի դեկտեմբերի 16-ին։ Նրա հայրը վաճառական Յուհան Կրիստոֆեր Բաուկն էր։ Ընտանիքն ունևոր էր և կիրթ։ Ինքը՝ Յուհան Բաուկը, տեղական «Հարմոնիկ հասարակության» (*Harmoniska sällskapet*) առաջնորդներից մեկն էր, իսկ նրա փոքր եղբայրը՝ Վիլհելմ Բաուկը, երաժշտություն էր գրում։ Ինքը՝ Ժաննան, վաղ հասակից ընդունակություններ է ցուցաբերում երաժշտության նկատմամբ և դաշնամուրի դասեր է վերցնում երգեհոնահար Հենրիկ Բոկի մոտ։ Բացի այդ, նա սովորում է երգել և ջութակ նվագել։ Արդեն տասնչորս տարեկանում նա ելույթ էր ունենում հայտնի գերմանացի թավջութակահար Բերնհարդ Ռոմբերգի հետ։

1814 և 1815 թվականները Ժաննան անց է կացնում Համբուրգում, որտեղ սովորում է երգեցողություն, դաշնամուր և արֆա նվագել։ Վերադառնալով Գյոտեբորգ՝ նա նաև սկսում է երաժշտական կոմոզիցիայի և թեորիայի դասեր վերցնել երգեհոնահար Գեորգ Գյունտերի մոտ։ Ժաննան հաճախ հանդես էր գալիս համերգներով, առաջին հերթին որպես երգչուհի, ինչպես նաև ղեկավարել է  մասշտաբային երգչախմբային ստեղծագործությունների կատարումներ, այնպիսին ինչպիսիք են Մոցարտի «Ռեքվիեմը»  և Հենդելի «Իեֆայ» օրատորիան։ 1817 թվականին Ժաննան ամուսնանում է առևտրական Անդերս Օկերմանի հետ։

thumb|200px|Ժ. Օկերման. Թագավորական տաղավար 1819

1850-ական թվականներին «Հարմոնիկ հասարակության» գործունեությունը գնում է դեպի անկում, և Ժաննան կազմավորում և գլխավորում է «*Måndagssångöfvningssällskapet*» խառը երգչախումբը։ 1856 թվականին երգչախմբի ղեկավարությունը անցնում է Բեդրժիխ Սմետանային, ով այդ ժամանակ աշխատում էր Գյոտեբորգում։

Երաժշտությունից բացի Ժաննա Օկերմանը զբաղվել է գեղանկարչությամբ։ 1810-ական թվականներին նա նկարչության դասեր էր վերցնում նկարիչ Ֆրեդրիկ Վերների մոտ, հնարավոր է, այս արվեստին սովորել է Դրեզդենում։ Սակայն պահպանվել է միայն նրա աշխատանքների ոչ մեծ մասը՝ տասից պակաս բնանկարներ։ Մեծ չէ նաև նրա երաժշտական ժառանգությունը, քանի որ նրա ոչ բոլոր ստեղծագործություններն են հրատարակված եղել։ Նրա երգերից լույս են տեսել միայն ութը ձայնի և դաշնամուրի համար՝ ոչ բարդ իրենց կառուցվածքով, բայց ոչ առանց օրիգինալության և արտահայտչականության։

Ժաննա Օկերմանը մահացել է Դրեզդենում, որտեղ մեկնել էր բուժման համար, 1859 թվականի մայիսի 27-ին։

## Ծանոթագրություններ

## Արտաքին հղումներ
* 
* 

Կատեգորիա:Կին կոմպոզիտորներ
Կատեգորիա:Շվեդ երգչուհիներ
Կատեգորիա:Շվեդ կին արվեստագետներ
Կատեգորիա:Շվեդ կոմպոզիտորներ
Կատեգորիա:Շվեդ նկարչուհիներ
Տավուշի մարզի եկեղեցիների ցանկ

Ստորև ներկայացված է Հայաստանի Տավուշի մարզի եկեղեցիների ցանկը։

## Տես նաև

* Արարատի մարզի եկեղեցիների ցանկ
* Արագածոտնի մարզի եկեղեցիների ցանկ
* Գեղարքունիքի մարզի եկեղեցիների ցանկ
* Սյունիքի մարզի եկեղեցիների ցանկ
* ՀՀ վանական համալիրների ցանկ
* ՀՀ տաճարների ու եկեղեցական համալիրների ցանկ
*Արցախի վանական համալիրների ցանկ 
*Հայաստանի պատմության և մշակույթի անշարժ հուշարձանների ցանկ

## Աղբյուր
Տավուշի մարզի պատմության եվ մշակույթի անշարժ հուշարձանների պետական ցուցակը հաստատելու մասին ՀՀ կառավարության 2004 թվականի դեկտեմբերի 30-ի որոշում

## Ծանոթագրություններ

Կատեգորիա:Ցանկեր:Ճարտարապետություն
Կատեգորիա:Ցանկեր:Հայաստան
Կատեգորիա:Հայաստանի հոգևոր կենտրոններ
Բան Շի Հյոկ

**Բան Շի Հյոկ** (; , ), հարավկորեացի կոմպոզիտոր, պրոդյուսեր և ձայնային ռեժիսոր։ Համարվում է Big Hit Entertainment-ի հիմնադիրը և գործադիր տնօրենը։

## Կենսագրություն
### Վաղ կյանք
Հետաքրքրությունը երաժշտության հանդեպ առաջացել է դեռ երաժշտական դպրոցում սովորելու ժամանակից։ Բայց նրա ծնողները դեմ են եղել նրա երաժշտական կարիերային:Նա ընդունվել է Կյունգլիի միջնակարգ դպրոցը և ավարտել է Սեուլի համալսարանը։

### Կարիերա
Իր դեբյուտը կատարել է որպես կոմպոզիտոր՝ համալսարանում սովորելու տարիներին։ 90-ականների կեսին նա հանդիպել է Պակ Ջին Յոնգին և նրանք միասին ստեղծել են երաժշտական դուետ։ Երբ Չին Յոնը հիմնել է JYP Entertainment-ը, Շի Հյոկը միացել է նրան որպես կոմպոզիտոր և գործիքավորող։ Նրանց առաջին հաջողությունը եղել է G.o.d խումբը։ Նրանք պատասխանատու են եղել "*Chapter 1"* դեբյուտային ալբոմի արտադրության համար։ Չի Յոնը եղել է երգերի պրոդյուսեր և հեղինակ։ G.o.d-ի մի քանի ամենահայտնի երգերը գործիքավորվել են Բանոմի կողմից, ներառյալ *One Candle* և *Road* երգը։

Նրա բեմական կեղծանունը եղել է "Hitman" այն ժամանակից, երբ G.o.d-ն արժանացել է հաջողության որպես 2000-ականների սկզբի ամենահայտնի բոյ-բենդերից G.o.d-ի կողքին Բանը նաև ստեղծել է հիթեր այնպիսի արտիստների հետ, ինչպիսիք են՝ Իմ Ջոն Չժոն, Պակ Ջի Յուն, Ռեյնը, Wonder Girls-ը, 2AM-ը, Teen Top-ը, Բեկ Չի Յոնը և այլք։

2005 թվականին Բանը լքել է JYP Entertainment-ը և ստեղծել իր սեփական Big Hit Entertainment ընկերությունը, որը համարվում է BTS բոյ-բենդի «տունը»։ Նա շարունակել է գրել, ստեղծագործել և զբաղվել պրոդյուսերությամբ։ Նա գրել է վեց երգ BTS-ի *Wings* ալբոմի համար, որոնք թողարկվել են 2016 թվականի հոկտեմբերին։ *Wings*-ը հաղթել է Best Producer Award, Mnet Asian Music Awards և Melon Music Awards մրցանկաբաշխությունների  «Երգերի հեղինակ» անվանակարգում։ 2018 թվականին նրան անվանել են *Music Leader–*ներից մեկը՝ BTS-ի հաջողության համար 
:

2019 թվականին նրա կարողությունը գնահատվել է մոտ 770 միլիոն դոլլար։

## Պրոդյուսերական աշխատանք

## Մրցանակներ և անվանակարգեր

## Ծանոթագրություններ

Կատեգորիա:Երաժիշտներ այբբենական կարգով
Կատեգորիա:Երաժշտական պրոդյուսերներ
Կատեգորիա:Հարավկորեացի երաժիշտներ
Կատեգորիա:Հարավկորեացի կոմպոզիտորներ
Last Dance

**«Last Dance»**, բրիտանացի երգչուհի Դուա Լիպայի երգը նրա դեբյուտային՝ «Dua Lipa» (2017) ստուդիական ալբոմից։ Թողարկվել է 2016 թվականի փետրվարի 9-ին որպես ալբոմի երկրորդ սինգլ։ Ընդգրկված է ալբոմի դելյուք հրատարակության մեջ։ Այն զբաղեցրել է չորրորդ հորիզոնականը Billboard-ի Twitter Emerging Artists չարթում, որտեղ անցկացրել է յոթ շաբաթ։

## Ստեղծագործություն
«Last Dance» երգը չիլվեյվ և սինթի փոփ ժանրերի է՝ համատեղված «ծանր պարերով» և էլեկտրոնային արտադրությամբ, ինչը շատերը համեմատում են Major Lazer-ի և Ջասթին Բիբերի երգերի հետ։ Այնուհետև, երգն անցնում է էլեկտրոնային հատվածի, որտեղ Լիպայի վոկալը հայտնվում է ուշադրության կենտրոնում։

## Երաժշտական տեսահոլովակ
Ռեժիսոր Ջոն Բրյուերի կողմից «Last Dance» երգի երաժշտական տեսահոլովակը թողարկվել է 2016 թվականի փետրվարի 18-ին։ Տեսահոլովակը նկարահանվել է Կալիֆոռնիայի Խոնավ անտառներում 2015 թվականի դեկտեմբերին և ցույց է տալիս, թե ինչպես է Լիպան վազում և պարում «գունավոր անտառում»։

## Երգացանկ

## Ձայնագրման մասնակիցներ
Տեղեկությունը վերցված է «Dua Lipa» ալբոմի դելյուքս հրատարակությունից։

**Ձայնագրություն**
* Ձայնագրություն՝ KasaKoz Studios ստուդիա, Տորոնտո
*Վոկալի ձայնագրություն՝ TaP Studio / Strongroom 7, Լոնդոն
* Միքսինգ՝ BabelFish Studios ստուդիա
* Մասթերինգ՝ Metropolis Studios ստուդիա, Լոնդոն

**Մասնակիցներ**
* Դուա Լիպա՝ վոկալ
* Ստեֆեն Կոզմենյուկ՝ արտադրություն, ստեղնաշարեր, ծրագրավորում, բեք վոկալ
* Մեթի Գրին՝ միքսինգ
* Մայքլ Սոնիեր՝ ինժեների օգնական
* Մեթ Վլահովիչ՝ լրացուցիչ ստեղնաշարային գործիքավորողներ
* Թալայ Ռայլին՝ բեք վոկալ
* Ջոն Դեյվիս՝ մասթերինգ

## Թողարկման պատմություն

## Ծանոթագրություններ

Կատեգորիա:Դուա Լիպայի երգեր
Իսրայել Բրուսարդ

**Իսայա Իսրայել Բրուսարդ** (; ), ամերիկացի կինոյի և հեռուստատեսային դերասան։ Առավել հայտնի է «Էլիտար հասարակություն» (2013) քրեական ֆիլմում, «Կատարյալ հաճույք» (2015) դրամայում, «H8RZ» (2015) թրիլլերում, «Լավ երեխաներ» (2016) կատակերգությունում, «Ուրախ մահվան օր» (2017) սլեշերում, նրա շարունակությունում՝ «Ուրախ նոր մահվան օր» (2019) և «Բոլոր այն տղաներին, ում սիրում էի» (2018) պատանիների համար նախատեսված ռոմանտիկ ֆիլմում խաղացած իր դերերով։

## Կենսագրություն
### Վաղ տարիներ
Բրուսարդը ծնվել է Գուլֆպորտում (Միսսիսիպի) կոսմետիկայի խորհրդատու Մերի Քեյ Անջելիի (ի ծնե Քլեփ) և Լոուրենս Քլեյթոն Ադամսի (1957-1999) ընտանքիում։ Հայրը մահացել է, երբ Բրուսարդը 4 տարեկան էր։ Նա մեծացել է Սոսիայում, Միսսիսիպի նահանգ։ Նրան մեծացրել են իր մայրը և խնամատարը՝ ծրագրավորող Ժիլե Բրաուսարը, որը հետագայում որդեգրել է նրան և ավագ քրոջը՝ Իսրայելիային։ Նա մոր կրկնակի ամուսնությունից նաև ունի կրտսեր խորթ եղբայր։

### Կարիերա
Բրուսարդը իր կարիերան սկսել է փոքր դերերով։ Այդպես, մինչև Սոֆյա Կոպպոլայի «Էլիտար հասարակություն» (2013) քրեական ֆիլմում Մարկ Հոլայի դերը ստանալը, նա խաղացել է Գարեթ Էյնբինդերի դերը «Բարև, Ջուլի՛» (2010) կատակերգական դրամայում և Ջոշի դերը «Ուղեկցող» (2011) կատակերգությունում։ Նա լավ արձագանքներ է ստացել վերջին ֆիլմում խաղացած դերի համար։

2013 թվականին Բրուսարդը Լիլի Քոլինզի հետ հայտնվել է M83-ի «Claudia Lewis» երաժշտական տեսահոլովակում, որի ռեժիսորը Բրայս Դալաս Հովարդն էր, իսկ հետո խաղացել է Կարսոն Տաֆտի դերը «Կատարյալ հաճույք» (2015) ֆիլմում։ Հաջորդ տարում Բրուսարդը խաղացել է Մայք «Սփայս» Ջենինգսի դերը «Լավ երեխաներ» կատակերգական ֆիլմում։

Քրիստոֆեր Լենդոնի «Ուրախ մահվան օր» (2017) սարսափ ֆիլմում Բրուսարդը խաղացել է Կարտեր Դևիսի դերը՝ Ջեսիկա Ռոտի զուգընկերությամբ։ 2018 թվականին նա խաղացել է գլխավոր դերը «Քաղաքակրթության մայրամուտը» թրիլլերում, ինչպես նաև Ջոշ Սանդերսոնի դերը Ջեննի Հանի «Բոլոր այն տղաներին, ում սիրում էի» պատանեկան վեպի էկրանավորման մեջ, որի ռեժիսոր հանդիսացավ Սյուզեն Ջոնսոնը։ Այնուհետև 2019 թվականին Բրուսարդը խաղացել է Կարտեր Դևիսի դերը «Ուրախ նոր մահվան օր» սիքվելում։

## Ֆիլմագրություն
### Ֆիլմեր

### Հեռուստատեսություն

### Երաժշտական տեսահոլովակներ

## Ծանոթագրություններ

## Արտաքին հղումներ
* 

Կատեգորիա:1994 ծնունդներ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Դերասաններ այբբենական կարգով
Կատեգորիա:Օգոստոսի 22 ծնունդներ